Առօրյաս շատ լարված է: Ինչպես գիտեք, «Առավոտ» օրաթերթում ես իրավական էջն եմ համակարգում: Մոտ 20 տարի է, ինչ մամուլում եմ և զբաղվում եմ իրավական լրագրությամբ: Դրան եթե գումարենք այն, որ անցյալ տարվա աշնանից մենք սկսել ենք աշխատել նաև «Առավոտ. am» ինտերնետային կայքում, ապա դուք պատկերացրեք, թե ինչքան մեծ պետք է լինի լարվածությունը: Ինտերնետայի կայքում մի ուրիշ որակ է, երբ դու աշխատում ես մրցակցության մեջ հայտնված լրատվամիջոցներից առաջ ընկնել ու տալ այդ թեմայով հրապարակումները, այսինքն, որ այդ նյութի համար առաջինը քո կայքը բացվի, բայց դրա հետ մեկտեղ սխալվելու հնարավորությունը կարող է շատ մեծ լինել, ինչը չէի ասի թերթի դեպքում, երբ մինչև օրվա վերջ կա հնարավություն նորից ստուգելու, լրացնելու, նոր աղբյուրներ հայթայթելու: